cyanic-selkie/wikianc huggingface dataset:
Շչետինովկա (գյուղ, Միխայլովսկի շրջան)
Բնակչությունը վերջին գրանցված տվյալներով կազմում էր 1436 մարդ։
Կրիշյանիս Բարոն
Կենսագրություն
Կրիշյանիս Բարոնը ծնվել է 1835 թվականի հոկտեմբերի 31-ին Ստրուտելեում, որտեղ հայրն աշխատում էր որպես կառավարիչ։ Սովորել է Վենտսպիլսում և Ելգավայում։ Բարձրագույն կրթությունը ստացել է Դորպատի համալսարանում, որտեղ ծանոթանում է Կրիշյանիս Վալդեմարի հետ և ակտիվորեն մասնակցում լատիշ ուսանողների հավաքներին։ Միջոցների սակավության պատճառով Բարոնն ուսումը կիսատ է թողնում։
Շչետինովկա (գյուղ, Միխայլովսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ռյազանի մարզի Միխայլովսկի շրջանի բնակավայրեր
Կրիշյանիս Բարոն
Կենսագրություն
Գրեթե երեսուն տարի աշխատել է Վորոնեժի մարզում որպես տնային ուսուցիչ կալվածատեր Իվան Ստանևիչի ընտանիքում։ 1893 թվականին վերադառնում է հայրենի Լատվիա։ Հեղինակն այստեղ սկսեց զբաղվել աշխարհագրությամբ և լեզվագիտությամբ։ Ամբողջ կյանքը նվիրեց լատիշերեն ազգային երգերի հավաքմանը, մշակմանը։ Նա հավաքեց ավելի քան 217 996 տեքստ, որը դարձավ բանահավաքության կարևոր աշխատանքներից մեկն աշխարհում։
Կրիշյանիս Բարոնն իր մահկանացուն կնքել է 1923 թվականի մարտի 8-ին Ռիգայում՝ ութսունյոթ տարեկան հասակում։ Հուղարկավորված է Ռիգայի Մեծ գերեզմանոցում։
Արտաքին հղումներ
Կատեգորիա:Լատիշ գրողներ Կատեգորիա:Տարտուի համալսարանի շրջանավարտներ Կատեգորիա:20-րդ դարի տղամարդ գրողներ Կատեգորիա:Լատիշ գիտնականներ Կատեգորիա:Լատիշ հասարակական գործիչներ
Օսլոյի ճարտարապետության և դիզայնի դպրոց
Օսլոյի ճարտարապետության և դիզայնի դպրոց (Arkitektur- og designhøgskolen i Oslo, AHO), ինքնավար հաստատություն Նորվեգիայի բուհական համակարգում։ Դպրոցն առաջարկում է եզակի hետազոտական հենքով կրթություն ճարտարապետության, քաղաքաշինության, դիզայնի և լանդշաֆտային ճարտարապետության բնագավառներում։
Օսլոյի ճարտարապետության և դիզայնի դպրոցն առաջարկում է երեք ամբողջական դասընթացներ՝ տրամադրելով ճարտարապետության, դիզայնի և լանդշաֆտային ճարտարապետության մագիստրոսի աստիճան։ Վերջին ծրագիրն առաջարկվում է Օսլոյում Տրոմսյոյի Արկտիկական համալսարանում։ Դպրոցն ունի նաև հետբուհական մասնագիտական մագիստրատուրա քաղաքաշինության և ճարտարապետական պահպանության բնագավառներում, առաջարկում է միասնական դոկտորի աստիճան։
Պատմություն
Դպրոցը հիմնադրվել է Երկրորդ համաշխարհային պատերազմից հետո որպես «ճգնաժամային դասընթաց» ճարտարապետական ուսանողների համար, ովքեր չէին կարողացել ավարտել իրենց կրթությունը պատերազմի պատճառով։ Նախքան այս հաստատության հիմնադրումը ճարտարապետության աստիճան շնորհող նորվեգական միակ կառույցը Տրոնհեյմում գտնվող Նորվեգիայի տեխնոլոգիայի ինստիտուտն էր։ 20-րդ դարի առաջին կեսին մի խումբ ճարտարապետներ ստիպված էին ջանասիրաբար աշխատել՝ ունենալու ճարտարապետական դպրոց, որը գեղագիտական և ակադեմիական առումներով կտարբերվեր պոլիտեխնիկական կրթությունից։ Դպրոցը տեղակայվել է Օսլոյում։
Ի սկզբանե ճարտարապետական դասընթացը ներգրավված է եղել Արհեստի և արվեստի արդյունաբերության Նորվեգիայի ազգային ակադեմիայի կազմում։ 1961 թվականին Օսլոյի ճարտարապետության դպրոցը հիմնադրվել է որպես անկախ կառույց, 1968 թվականից տեղակայված է St. Olavs gate-ում։ 1979 թվականին Նորվեգիայում արդյունաբերական դիզայնի առաջին ֆորմալ կրթությունն առաջարկվել է որպես երկու տարվա հետբուհական դասընթաց։ Որպես ամբողջական դասընթաց՝ ծրագիրը հաստատվել է 1983 թվականին, 1989 թվականին ընդգրկվել է Նորվեգիայի արվեստի և արհեստի դպրոցի ծրագրում։ 1996 թվականին Արդյունաբերական դիզայնի ինստիտուտը նույնպես ընդգրկվել է Օսլոյի ճարտարապետության դպրոցի կազմում ։
Լանդշաֆտային ճարտարապետությունը մագիստրոսի կոչում կառույցը տալիս է 2004 թվականից։ 2005 թվականին Օսլոյի ճարտարապետության դպրոցը վերանվանվել է Օսլոյի ճարտարապետության և դիզայնի դպրոց։ 2009 թվականին Արդյունաբերական դիզայնի ինստիտուտն անվանափոխվել է Դիզայնի ինստիտուտ։ 2001 թվականին դպրոցը տեղափոխվել է նորոգված արդյունաբերական Վուլկան տարածք՝ քաղաքի կենտրոնական, նորարարական, ստեղծագործական և մշակութային հատված։ Դպրոցը գտնվում է Օսլոյի արվեստի ազգային ակադեմիայի հարևանությամբ։ 2005 թվականին դպրոցն անվանափոխվել է Օսլոյի ճարտարապետության և դիզայնի դպրոցի։
Արտաքին հղումներ
Կատեգորիա:Օսլոյի համալսարաններ
Կրասնայա (գյուղ, Տյաչևի շրջան)
Կրասնայա (Красна), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Կրասնայա գյուղում բնակվում էր 2 587 մարդ։ Բնակավայրը զբաղեցնում է 56 կմ² տարածք։ Բնակչության խտությունը կազմում էր 46196 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Տյաչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1810 թվականին հիմնադրված բնակավայրեր
Ադելբոդեն
Ադելբոդեն (Adelboden), համայնք Շվեյցարիայի Բեռն կանտոնի Ֆրուտիգեն շրջանում։ Լայն ճանաչման է արժանացել իր լեռնադահուկային վազքուղիներով. կանոնավոր կերպով այստեղ են անցկացվում լեռնադահուկային սպորտի և հատկապես ոլորավայրէջքի ու հսկա ոլորավայրէջքի աշխարի գավաթի խաղարկության մրցումները։
Ադելբոդենն զբաղեցնում է 87,61 քառակուսի կիլոմետր տարածք ։ Բնակչության թվաքանակը 2017 թվականի դեկտեմբերի 31-ի տվյալներով եղել է 3437։
Բնակավայրը պատմական փաստաթղթերում առաջին անգամ հիշատակվել է 1409 թվականին՝ որպես in valle Adelboden: Դրանից չորսուկես տասնամյակ անց հիշատակվել է Adelboden alias silva անվանաձևով։
Ժողովրդագրություն
Քաղաքի բնակչության թվաքանակը ժամանակի ընթացքում կրել է հետևյալ փոփոխությունները
Անվանի ադելբոդենցիներ
Իտալա-բրիտանական գրող Ռաֆայել Սաբատինին մահացել է Ադելբոդենում և այստեղ էլ հուղարկավորվել։
Արտաքին հղումներ
Կատեգորիա:Շվեյցարիայի քաղաքներ Կատեգորիա:Շվեյցարիայի բնակավայրեր Կատեգորիա:Բեռն կանտոնի բնակավայրեր
0 (թիվ)
0 (զրո, լատ. nullus — ոչինչ), թիվ, որը ցանկացած թվի գումարելիս կամ նրանից հանելիս չի փոխում վերջինիս արժեքը, ցանկացած թվով բազմապատկելիս ստացվում է 0։ Ցանկացած թիվ զրոյի բաժանելը համարվում է անիմաստ գործողություն։
Բաժանում զրոյի վրա
, այն ժամանակ, երբ b \cdot 0 արտահայտությունը ցանկացած b -ի դեպքում հավասար է զրոյի։ Այլ խոսքերով, զրոյի համար հակադարձ էլեմենտ գոյություն չունի ոչ մի դաշտում։
Որոշ ֆունկցիաների արժեքներ
,
0-ի կիրառման պատմությունից
Հին Հունաստանում 0 թիվը հայտնի չի եղել։ Կլավդիոս Պտղոմեոսի աստղագիտական աղյուսակներում դատարկ վանդակները նշանակվել են օ սիմվոլով (օմիկրոն տառը, հին հունարեն` ονδεν — ոչինչ)։ Չի բացառվում, որ այդ նշանակումը նպաստել է ունեցել 0-ի ի հայտ գալուն, սակայն պատմաբանների մեծամասնությունն ընդունում է, որ տասնորդական 0-ն հայտնագործել են հնդիկ մաթեմատիկոսները։ Առանց 0-ի հնարավոր չէր թվերի տասնորդական գրառման ստեղծումը Հնդկաստանում։ 0-ի առաջին կոդը երևում է 876 թ. հնդկական գրառման մեջ, այն ունի մեզ ծանոթ շրջանի տեսք։ Եվրոպայում երկար ժամանակ 0-ն համարվում էր պայմանական սիմվոլ և չէր ճանաչվում որպես թիվ։ XVII դարում Ջոն Վալլիսը գրել է. Թվաբանական աշխատություններում բացասական թիվը դիտվել է որպես պարտք, իսկ 0-ն՝ ամբողջական սնանկացման իրավիճակ։ 0-ի՝ մյուս թվերի հետ իրավահավասարությանը նպաստեցին հատկապես Լեոնարդ Էյլերի աշխատությունները։
Ծանոթագրություններ
Կատեգորիա:Ամբողջ թվեր Կատեգորիա:Ոչինչ
159 (թիվ)
159 (հարյուր հիսունինը), բնական թիվ, որը գտնվում է 158-ի և 160-ի միջև։
Քիմիայում
Ունդեկանի իզոմերների թիվը
Դե Վիլյե (այլ կիրառումներ)
Դե Վիլյե (De Villiers), ֆրանսիական ծագում ունեցող ազգանուն։ Տարածված է նաև հուգենոտ գաղթականների շրջանում ՀԱՀ-ում։
(8169) Միրաբիու
(8169) Միրաբիու (Mirabeau), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 2-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,156732 ա. մ., առավելագույնը մոտենում է 2,8055 ա. մ. հեռավորության վրա և հեռանում 3,5079 ա. մ. ։ Արեգակի շուրջ մեկ ամբողջական պտույտ է կատարում 2048,59 երկրային օրվա ընթացքում, իր ուղեծրով շարժվելով միջինում 0,175731 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,16° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Խալեպցի (գյուղ, Լուբնիի շրջան)
Խալեպցի (Халепці), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Խալեպցի գյուղում բնակվում էր 218 մարդ։
Հակոբ և Եսավ
Ծննդոցում պատմում են երկու երկվորյակ եղբայների՝ Հակոբի և Եսավի մասին։ Նրանք Իսահակի և Ռեբեկայի որդիներն էին։ Պատմության հերոսը Եսավն է, ում եղբայր Հակոբը վերցնում է նրա առաջնեկության իրավունքը։ Նաև նկարագրվում են այն կոնֆլիկտները, որոնք առաջանում են ժառանգ ազգերի միջև, քանի որ Հակոբը խաբել էր տարեց և կույր հորը՝ Իսահակին, որպեսզի ստանար Եսավի՝ որպես ավագ որդու օրհնությունը։
Այս կոնֆլիկտը զուգահեռ ուղեկցվում է ծնողների՝ իրենց սիրելի երեխան ունենալու հետ․ «Իսահակը սիրեց Եսաւին, որովհետեւ նրա որսը կերակուր էր իր համար, իսկ Ռեբեկան սիրեց Յակոբին» ( Ծննդոց 25:28)։ Նույնիսկ դեռ ամենասկզբից նրանց կոնֆլիտը նախանշված էր․ «Նրա արգանդում իրար էին բախւում երեխաները։ Նա ասաց. «Եթէ այսպէս էր լինելու ինձ, հապա ինչո՞ւ յղիացայ»։ Եւ նա գնաց այդ մասին Տիրոջը հարցնելու:Տէրը նրան ասաց. «Քո արգանդում երկու ցեղ կայ, քո արգանդից երկու ժողովուրդ պիտի ծնուի։ Մի ժողովուրդը միւս ժողովրդին պիտի գերիշխի, եւ աւագը կրտսերին պիտի ենթարկուի»։ 24 Երբ հասան նրա ծննդաբերելու օրերը, նրա որովայնում երկու երեխաներ կային։ 25 Անդրանիկ որդին ծնուեց բոլորովին շէկ, թաւամազ մորթով, եւ հայրը նրան կոչեց Եսաւ։ Ապա Եսաւի գարշապարից բռնած ծնուեց նրա եղբայրը։ Սրան էլ կոչեց Յակոբ»
(Ծննդոց 25:22-23)
Ծննդոց 25։26-ում նշված է, որ Եսավը Հակոբից առաջ է ծնվել, իսկ Հակոբը դուրս է եկել՝ ավագ եղբոր կրունկը բռնած, ասես փորձում էր Եսավին հետ դեպի արգանդը հրել, որպեսզի ինքը առաջնեկը լիներ ։ Հակոբ անունը նշանակում է «նա կառչել է կրունկին», ինչն էլ հրեական ասացվածք է, որն օգտագործում են խաբեբա պահվածքը նկարագրելու համար ։
Անդրանիկություն
Ծննդոցում Եսավը՝ դաշտերում սովատանջ եղած, վերադառնում է եղբոր՝ Հակոբի մոտ։ Նա իր երկվորյակ եղբորը խնդրում է իրեն մի բաժին կարմրասուն ապուր տալ։ Հակոբը նրան առաջարկում է մի ափսե ապուրը փոխանակել իր անդրանիկության իրավունքի հետ (իրավունք, որով Հակոբը կհամարվեր Իսահակի առաջնեկը), ինչին Եսավը համաձայնում է ։
Անդրանիկության իրավունքով (bekorah) է սահմանվում և՛ դիրքը, և՛ ժառանգությունը։ Անդրանիկության իրավունքով առաջնեկ որդին ստանձնում է ընտանիքի առաջնորդի ղեկը։ Երկրորդ օրէնք 21։17-ը նշվում է, որ հայրը պարտավոր է անդրանիկ որդուն իր ունեցածից նրան հասանելիք բաժնի կրկնապատիկը տալ ։
Եսավը գործեց պահի ազդեցության տակ։ Քանի որ նա անդրանիկության իր իրավունքը ավելի չարժևորեց, քան մի բաժին ապուրը, սրանով ցույց տվեց, որ արժանի չէ Աստծու հավանությամբ Աբրահամի սերունդը շարունակելուն, քանզի բավականաչափ հաստատուն և խոհուն չէ ։ Հակոբը ցույց տվեց իր կամքը, ինչպես նաև խոհեմությունը և հեռատեսությունը։ Իր արարքը պատվաբեր չէր, բայց ապօրինի էլ չէր։ Առաջնորդության իրվունքը, որը նա ձեռք է բերում, մասանակիորեն ընդունելի է, թեև հետո նա մոր հետ դավադրություն է կազմակերպում իր հորը խաբելու և առաջնեկի օրհնությունը ստանալու համար, նույնպես ։
Հետագայում Եսավը ամուսանանում է երկու կանանց հետ, երկուսն էլ խեթ` խախտելով Աբրահամի և Աստծո՝ քանանացիների հետ չամուսնանալու հրահանգը։ Եվս մեկ անգամ թվում է, թե Եսավը գործում է պահի ազդեցության տակ, առանց  բավականաչափ մտածելու իր արարաքների մասին : Իր ամուսնությունը բարկացնում է Իսահակին և Ռեբեկային։ Նույնիսկ հայրը, ով խոր սեր է տածում իր նկատմամբ, վիրավորվում է այս արարքից։ Ըստ Դենիել Էլազարի՝ միայն այս արարքն էլ բավական էր, որ Եսավը զրկվեր հայրական սերունդի շարունակողը լինելու իրավունքից։ Եսավը գուցե ապաշխարեր իր անդրանիկությունը վաճառելը, Իսահակը դեռ պատրաստ էր առաջնեկի օրհնությունը նրան տալ։ Բայց այլազգի կանանց հետ ամուսանանալը նշանակում էր իր սերունդներին հեռացնել աբրահամյան ճյուղից։ Չնայած Հակոբի և իր մոր նենգ խաբեությանը՝ Հակոբի՝ Իսահակի իրավահաջորդը լինելու փաստը վերահաստատվում է։ Էլազարը կարծում է, որ Աստվածաշունչը ցույց է տալիս, որ խելացի, հաշվենկատ մարդը, ով երբեմն այդքան էլ ազնիվ չէ, ավելի նախընտրելի է որպես առաջնորդ, քան ուղղախոս, իմպուլսիվ մեկը, ով չի կարող տարբերակիչ որոշումներ կայացնել ։
Առաջնեկի օրհնությունը
Օրհնությունները բարձրաձայն արտաբերելը ֆորմալ գործընթաց էր համարվում, որով առաջնեկին կարգում էին առաջին կարգի ժառանգ ։
Ծննդոց 27:5–7-ում Ռեբեկան լսում է, թե ինչպես է Իսահակը Եսավին ասում.«Ահա ես ծերացել եմ եւ չգիտեմ, թէ երբ կը մեռնեմ։ Արդ, ա՛ռ քո զէնքը՝ աղեղն ու կապարճը, գնա՛ դաշտ եւ ինձ համար ո՛րս արա, ինձ համար պատրաստի՛ր իմ սիրած խորտիկները եւ բե՛ր, մատուցի՛ր ինձ, որ ուտեմ եւ օրհնեմ քեզ, քանի դեռ կենդանի եմ» ։ Ռեբեկան խորհուրդ է տալիս Հակոբին ձևացնեկ, թե ինքն է Եսավը եղբոր փոխարեն հորից օրհնություն ստանալու համար։ Նա հագնում է Եսավի լավագույն զգեստները և պատրանք ստեղծելու համար իր ձեռքերը ծածկում է գառան բրդով։ Հակոբը Իսահակին բերում է մի ափսե Ռեբեկայի` այծի մսով պատրաստած կերակուրը։ Սրանից հետո Իսահակը Հակոբին է շնորհում իր հայրական օրհնանքը։
Եսավը սաստիկ զայրանում է և երդվում է սպանել Հակոբին իրենց հոր մահից հետո։ Ռեբեկան միջամտում է, որպեսզի իր կրտսեր որդուն` Հակոբին, փրկի եղբոր վրեժից. ։ Ռեբեկայի հորդորով Հակոբը մեկնում է հեռավոր երկիր քեռու` Լաբանի մոտ աշխատելու համար ` Իսահակին ասելով, թե Հակոբին ուղարկել է մոր ժողովրդից կին ընտրելու։
հակոբը անմիջապես չի ստանում հոր ժառանգությունը։ Մեկնելով հեռավոր երկրներ` նա Եսավին է թողնում հոր ունեցվածքն ու վրանները։ Հակոբը ստիպված է լինում քնել բաց երկնքի տակ, իսկ հետո Լաբանի մոտ աշխատել որպես սպասավոր։ Ժամանակին Հակոբը խաբեց հորը, իսկ հիմա իր բարեկամ Լաբանն էր նրան խաբում թե'աշխատավարձի, թե' ամուսնության հարցում (յոթ տարվա աշխատանքի դիմաց Հակոբը պետք է ամուսնանար Լաբանի դստեր` Ռեիչելի հետ, բայց ամուսնացնում են ավագ դստեր`Լեայի հետ). ։ Բայց, հակառակ Լաբանի, Հակոբը շուտով այնքան է հարստանում, որ շարժում է Լաբանի և նրա որդիների նախանձը։
Հաշտեցում
Աստվածաշունչը պատմում է Աստծո պատվիրանով Հակոբի և Եսավի վերջնական հանդիպման մասին այն բանից հետո, երբ Հակոբը Լաբանի հետ ապրում է ավելի քան քսան տարի։ Երկու տղամարդիկ պատրատվում են իրենց հանդիպմանը, ինչպես երկու պատերազմի պատրաստվող զինվորներ։ Հակոբը իր ընտանիքին բաժանում է երկու ճամբարների, որ մեկի պարտության դեպքում մյուսը կարողանա փախչել։ Հակոբը Եսավի մոտ սուրհանդակներ է ուղարկում, ինչպես նաև ընծաներ՝ նպատակ ունենալով նրան հաճոյանալ ։ Հակոբը Իսրայել անունն է ստանում Եսավի մոտ տանող ճանապարհին Աստծո հրեշտակի հետ ունեցած համառ պայքարից հետո։ Նրա մի կողը դուրս է գալիս, բայց նա շարունակում է պայքարը և վաստակում անունը ։ Հրեշտակի հետ հանդիպումից հետո Հակոբը անցնում է Յաբոկ ծանծաղուտը և դեմ հանդիման դուրս գալիս Եսավի հետ, ով կսզբում, թվում է, ուրախ է տեսնել եղբորը, ինչը եղբոր ուղարկած ընծաների շնորհիվ էր։ Եսավը սկզբում հրաժարվում է ընծաներից, բայց Հակոբը պնդում է, որ եղբայրը վերցնի։ Ամեն դեպքում, Հակոբը ակնհայտորեն չի վստահում եղբոր բարյացակամությանը։ Նա ապատրվակներ է գտնում Եսավի հետ Սեիր լեռը բարձրանաու համար, և հետո էլ խուսափում է Եսավի՝ իր մարդկանց Հակոբին հետ ուղեկցելու փորձից և վերջապես ավարտին է հասցնում իր եղբայրական խաբեությունը՝ Եսավի հետ Սեիր գնալու փոխարեն գնալով Սուկոթ, Շալեմ։
Հակոբի և Եսավի հաջորդ հանդիպումը տեղի է ունենում իրենց հոր թաղման արարողության ժամանակ Հեբրոնում։ Այսպես կոչված հաշտեցումը մակերեսային և ժամանակավոր բնույթ ուներ։
Տեսակետներ անդրանիկության վերաբերյալ
Ծննդոց 25-ի պատումը, որտեղ Եսավը վաճառում է իր առաջնեկությունը, ցույց է տալիս, որ Եսավը արհամարհում էր իր առաջնեկությունը։ Սա նաև վկայակոչում է, որ Հակոբը հաշվենկատ էր։
Ծանոթագրություններ
Կատեգորիա:Աստվածաշնչյան անուններ Կատեգորիա:Աստվածաշունչ Կատեգորիա:Հին Կտակարան Կատեգորիա:Հին Կտակարանի անձինք
Աստերոիդների ցանկ (254201-254300)
Աստերոիդների ցանկ (254101-254200) * Աստերոիդների ցանկ * Աստերոիդների ցանկ (254301-254400)
Նորվեգիան Եվրատեսիլ երգի մրցույթում
Նորվեգիան մասնակցում է Եվրատեսիլ երգի մրցույթին սկսած 1960 թվականից։
Նորվեգիան հաղթել է մրցույթը երեք անգամ՝ 1985-ին, 1995-ին և 2009-ին։ Նորվեգիան մրցույթի պատմության մեջ ամենաշատն է զբաղեցրել վերջին հորիզոնականը՝ 11 անգամ։
Աստերոիդների ցանկ (72301-72400)
Աստերոիդների ցանկ (72201-72300) * Աստերոիդների ցանկ * Աստերոիդների ցանկ (72401-72500)
Կունլուն
Կունլուն, Կուեն-Լուն (昆仑山), լեռնային համակարգ Ասիայում (Չինաստանում)։ Երկարությունը 2700 կմ է, լայնությունը՝ 150-600 կմ, միջին բարձրությունը՝ 6000-6500 մ, առավելագույնը՝ 7723 մ (Ուլուգմուզդաղ լեռ)։ Կազմված է պալեոզոյի մետամորֆային ապարներից և գրանիտներից։ Բաժանվում է Արևմտյան Կունլունի (Պամիրից մինչև Կերիա գետի հովիտը) և Արևելյան Կունլունի։ Արևմտյան Կունլունը կազմված է միջլեռնային նեղ հովիտներով իրարից բաժանված Կարանգուդաղ, Մուզդաղ և այլ զուգահեռ լեռնաշղթաներից։ Արևմուտքից արևելյան տեղումները նվազում են (1000-400 մմ), սառցադաշտերը պակասում, եղևնու և գիհու անտառներն ու լեռնատափաստանները փոխվում լեռնային կիսաանապատների։ Արևելյան Կունլունն ընդգրկում է Արկադաղ, Կուկուշիլի, Բոկալիկդաղ լեռնաշղթաները։ Սառցադաշտեր կան առավել բարձր գագաթներին։ Գետերը կարճ են, սակավաջուր։ Բնորոշ են ոչ մեծ, անհոսք լճերը։ Գերակշռում են բարձրլեռնային անապատները։ Հարավ-Արևելյան Կունլունը հաճախ առանձնացվում է որպես առանձին լեռնային համակարգ (Սինո-Տիբեթական լեռներ)։
Կատեգորիա:Չինաստանի լեռներ Կատեգորիա:Չինաստանի աշխարհագրություն Կատեգորիա:Չինաստանի լեռնաշղթաներ Կատեգորիա:Կունլուն
Էլտուրա
Դիրք
Գտնվում է ծովի մակարդակից 1000 մետր բարձրության վրա։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Քլորակիր
Քլորակիր, կալցիումի հիդրօքսիդի և քլորի փոխազդեցության արդյունք․ Са(ОСl)2, СаСl2, Са(ОН)2 և բյուրեղաջուր պարունակող բարդ կոմպլեքս է։
Ընդհանուր նկարագիրը
Քլորի հոտով, խոնավածուծ, սպիտակ փոշի է։ Պարունակում է 28–38% ակտիվ (քլոր անջատվում է աղաթթու ավելացնելիս)։ 2% խոնավություն պարունակող քլորակիրը տարեկան կորցնում է ակտիվ քլորի 1%-ը, իսկ 10% խոնավություն պարունակողը կորցնում է 10%–ը։ Կիրառվում է հիվանդի խնամքի համար օգտագործվող ամանեղենը, ջուրը, կերակրի մնացորդները, զուգարաններն ախտահանելու, նաև գործվածքեղենը, թաղանթանյութը սպիտակեցնելու համար։
Կատեգորիա:Խոնավություն
Շչետկինո (գյուղ, Դեմիդովսկի շրջան)
Շչետկինո (Щеткино), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Գրինբրայերի ուրվականը
Գրինբրայերի ուրվականը (Greenbrier Ghost), 1897 թվականին Ամերիկայի Միացյալ Նահանգների Գրինբայեր շրջանում երիտասարդ աղջկա ուրվական։ Ի սկզբանե որոշվել է, որ մահը վրա է հասել բնական պատճառներով, սակայն ավելի ուշ դատարանը որոշել է, որ կնոջն ամուսինն է սպանել՝ հիմք վերցնելով կնոջ մոր ցուցմունքները։ Մայրն էլ իր հերթին հայտնել է, որ այդ ամենը նրան փոխանցել է աղջկա ուրվականը։
Պատմություն
Սպանության զոհը՝ Զոնա Հիսթերը ծնվել է 1873 թվականին, Գրինբրայեր շրջանում, Ջեյկոբ Հիսթերի և Մերի Ռոբինսոն-Հիսթերի ընտանիքում։ Նրա վաղ կյանքի մասին շատ քիչ տեղեկություն է հայտնի։ Հայտնի է միայն, որ նա մեծացել է Վիրջինիա նահանգի Ռիչլանդ քաղաքում, 1895 թվականին ունեցել է ապօրինի երեխա։ 1896 թվականին Զոնան սկսում է հանդիպել Էդվարդ Շու անունով մի թափառաշրջիկի հետ, որը Գրինբայեր է տեղափոխվել և աշխատանք գտել։ Զույգը շուտով ամուսնացել է՝ չնայած Զոնայի մոր առարկությանը։
Ամուսինները միասին ապրել են ոչ այնքան երկար ժամանակ․ 1897 թվականի հունվարի 23-ին Զոնա Հիսթեր-Շուի մարմինը հայտնաբերվել է մի տղայի կողմից, որն այդ մասին տեղեկացրել է մորը։ Մայրն էլ իր հերթին բժշկի և քորոների կանչել։ Նրանց ժամանման պահին Էդվարդ Շուն կնոջ մարմինը բարձրացրել է առանձնատան երկրորդ հարկ և դրել մահճակալին։ Բժիշկ Ջորդ Քնափը կարճ զննություն է անցկացրել և լքել տունը։
Նրա մայրը, չհավատալով, որ դուստրը հենց այնպես է մահացել, շուրջ չորս ամիս աղոթում էր այն հույսով, որ աղջիկը կվերադառնա և կբացատրի, թե ինչ է եղել։ Համաձայն տեղի լեգենդի՝ թաղումից 4 շաբաթ հետո շուրջ 4 օր Զոնայի մոր մոտ է եկել աղջկա ուրվականը և պատմել, որ նրա մահվան մեջ մեղավոր է ամուսինը, որը խեղդամահ է արել՝ կոտրելով պարանոցը։ Մայրը համոզել է տեղի դատախաղ Ջոն Փրեստոնին իրականացնել արտաշիրմում։ 1897 թվականի փետրվարի 22-ին տեղի իրականացված դիահերձումը ցույց է տվել, որ Զոնայի պարանոցը իրականում կոտրված է, կոկորդին առկա էին մատների հետքեր։ Արդյունքում Շուն ձերբակալվել է։
Դատական գործընթացի ժամանակ, Զոնայի մայրն այնքան վստահորեն էր տալիս ցուցմունքները, որ դատավորը ատենակալներին չէր կարողանում համոզել, որ չի կարելի ընդունել որոշում՝ հիմնվելով ուրվականի խոսքերի վրա։ 1897 թվականի հուլիսի 1-ին դատարանը որոշում է կայացնում, որի համաձայն՝ Շուն մեղավոր է ճանաչվում սպանության մեջ, և դատապարտվում է ազատազրկման։ Շուն տեղափոխվում է Արևմտյան Վիջինիա նահանգի Մոունդսվիլ քաղաքի բանտ, որտեղ մնում է 3 տարի։ Մահանում է 1900 թվականի մարտի 13-ին անհայտ համաճարակից։ Թաղվել է տեղի գերեզմանատանը։
Զոնա Հիսթերի տապանաքարի կողքին տեղադրված է Գրինբրայերի ուրվականին նվիրված հուշախորհրդանիշ։
Արտաքին հղումներ
Կատեգորիա:Սպանվածներ
Ռազմական տնտեսագիտություն
Ռազմական տնտեսագիտությունը ուսումնասիրում է պատերազմական կամ ռազմական, մարտական գործողությունների, զինված բախումների, հակամարտությունների և տնտեսության միջև եղած փոխադարձ կապերը, հակամարտող պետությունների կամ նրանց դաշնախմբերի ռազմատնտեսական ներուժի կամ ռազմատնտեսական պոտենցիալի համադրման գնահատման և համադրման հարցերը, ազգային կամ ժողովրդական տնտեսության զորահավաքային նախապատրաստության և անհրաժեշտության դեպքում այն ռազմական դրության անցնելու ձևերի ու եղանակների որոշումը, ռազմական տնտեսության գործառնության համակարգի և ռազմական նպատակների ուղղորդվող ռեսուրսների օգտագործման արդյունավետության և այլ նմանատիպ հարցերը։
Ռազմական տնտեսագիտությունը որպես գիտություն իրենից ներկայացնում է այն տնտեսական գործընթացների ու երևույթների մասին գիտելիքների համակարգ, որոնք սերտորեն կապված են ընդհանրապես տնտեսագիտության և ռազմագիտության հետ։
Ռազմական տնտեսագիտության ուսումնասիրման հիմնական առարկան հետևյալ երևույթների տնտեսական հիմքերի ուսումնասիրությունն է։ Մասնավորապես՝
«Ռազմական տնտեսագիտություն» գիտաճյուղի և ուսումնական առարկայի բաղադրակազմը
Առաջարկվող տարբերակ.
Աղբյուրներ
Կատեգորիա:Ռազմական գործ Կատեգորիա:Ռազմական տնտեսագիտություն  Կատեգորիա:Տնտեսության տիպեր Կատեգորիա:Տնտեսական քաղաքականություն Կատեգորիա:Քաղաքատնտեսություն Կատեգորիա:Տնտեսության տեսակներ Կատեգորիա:Տնտեսության ճյուղեր Կատեգորիա:Պատերազմ Կատեգորիա:Ռազմարդյունաբերական համալիր Կատեգորիա:Ռազմաարդյունաբերական համալիր
Երևանի 2800-ամյակի այգի
Երևանի 2800-ամյակի այգի, հանրային զբոսայգի Երևանի Կենտրոն վարչական շրջանում, հայտնի նաև որպես Վարդանյանների այգի, որը բացվել է 2019 թվականի մայիսի 10-ին։ Այն բարերարներ Միքայել և Կարեն Վարդանյանների նվերն է Երևան քաղաքի հիմնադրման 2800-ամյակի առթիվ ։
Պատմություն
Այգու ներկայիս տարածքը ժամանակին եղել է Անգլիական այգու կազմի մեջ՝ գտնվելով վերջինիս եզրային հատվածում։ 2002 թվականին՝ Իտալիայի փողոցի կառուցումից հետո, այս տարածքը որոշակի իմաստով կղզիացավ։ Տարածքի անբարեկարգ վիճակն ու խնամքի բացակայությունը հաշվի առնելով՝ այն հանրությանն այլևս չէր ծառայում որպես զբոսայգի։ Այդ ժամանակ այգու ծառերը հիվանդ էին, ծերացած և փտած, նստարանները մաշված և վնասված էին, իսկ շատրվանները՝ ավերված և չգործող։ Քաղաքի հենց այս հատվածում էլ 2018 թվականի սկզբին սկսվել և 2019 թվականին ավարտվել է Երևանի 2800-ամյակի այգու կառուցումը։ Այգու նախագծման աշխատանքները տևել են շուրջ կես տարի, իսկ կառուցման գործընթացը՝ մեկուկես տարի։ Համաձայն նոր ճարտարապետական նախագծի՝ կառուցման ընթացքում այգում փոխվել է ամեն ինչ։ Ամբողջությամբ փոխարինվել է անգամ այգու տարածքի հողը։
Այգու բացման պաշտոնական արարողությունը տեղի է ունեցել 2019 թ. մայիսի 10-ին։ Բացմանը ներկա են եղել Հայաստանի վարչապետը, Երևանի քաղաքապետը, բազմաթիվ այլ հյուրեր։ Երևանի 2800-ամյակի այգին ամբողջությամբ կառուցվել է «Վարդանյան ընտանիք» բարեգործական հիմնադրամի միջոցներով։ Նախագծի հեղինակն է Կարեն Վարդանյանը։ Նախագծի ամբողջական իրականացման համար ընդհանուր առմամբ ծախսվել է 5 մլն 300 հազար ԱՄՆ դոլար։
Զբոսայգու կառուցապատումից բացի` 2019 թվականից սկսած հետագա 99 տարիների ընթացքում «Վարդանյան ընտանիք» բարեգործական հիմնադրամն իր միջոցներով հոգալու է նաև այգու ամբողջական խնամքի ու պահպանության ծախսերը ։
Կանաչ տարածք
Այգու կանաչ տարածքն ընդհանուր առմամբ կազմում է 7500 ք/մ ։ Այգում կա 70 տեսակի 369 ծառեր։ Այգում տնկելու համար ներմուծվել են 250 ծառեր, որոնք Հայաստանի համար առանձնահատուկ և էկզոտիկ են և հատուկ ընտրվել են Հայաստանի Հանրապետության բնակլիմայական պայմաններին համապատասխան, այդ թվում՝ Hamamelis'Ruby Glow, Fagus sylvatica Purpurea Tricolor, Magnolia acuminata, Stewartia pseudocamellia, Pterostyrax hispidus, Heptacodium miconioides և այլն։ Այգում կան նաև բազմագույն գեղեցիկ ծաղկանոցներ։ Այգին երկու կողմից շրջապատված է Ligustrum Vulgare տեսակի թփերից բաղկացած բուսական ցանկապատով։ Կանաչ տարածքները ոռոգվում են ավտոմատացված կաթիլային և ցնցուղային ավտոնոմ համակարգերով։ Այգու այցելուներին անհարմարություն չպատճառելու համար ոռոգումն իրականացվում է բացառապես գիշերային ժամերին։
Շատրվաններ
Այգու շատրվանների գործարկումը սկսվում է յուրաքանչյուր տարի մայիսի սկզբին և դադարում հոկտեմբերի վերջին՝ կախված եղանակային պայմաններից ։ Ամեն օր բոլոր շատրվանները միանում են ժամը 11:00-ին և գործում մինչև ժամը 24:00-ն, մայիսին և հոկտեմբերին՝ մինչև ժամը 21:00-ն: Շատրվանների լույսերն ավտոմատ միանում են երեկոյան՝ մթնելիս, և անջատվում ժամը 24:00-ին:
Շատրվանային համալիրը բաղկացած է ընդամենը 10՝ երկու կողմից հնգական ավազան և 2800 ջրաշիթեր ունեցող շատրվաններից, որոնք զարդարված են հայկական նախշերով՝ պատրաստված ալյումինից։ Համալիրի երկու ծայրերում տեղադրված են ցայտաղբյուրներ։ Տաս ավազաններից յուրաքանչյուրի գրանիտե և ալյումինե նախշերի դիզայնն ինքնատիպ է և չկրկնվող։
Այգու կենտրոնական հատվածում տեղադրված է վարդագույն կվարցիտից պատրաստված քարտեզ, որի վրա փորագրված են Երևանի 12 վարչական շրջանների անվանումները։ Քարտեզը շրջապատված է շատրվաններով։
Այգում կառուցվել է նաև 30 շիթով ջրային կամար։ Այցելուների կողմից հյուսված հավատալիքների համաձայն՝ կամարաձև շատրվանի տակով անցնելն առողջացնում է ։
Այգում ստեղծվել է նաև փոքրացված մասշտաբով Երևանի իրական քարտեզի տեսքով փորագիր հրապարակ` 45 վերասլաց ջրաշիթերով շատրվանով։ Այն համալրված է չորս սենսորներով, որոնց միջոցով հպումով հնարավոր է փոխել շատրվանի դինամիկան։ Երեկոյան ժամերին հրապարակը շրջապատվում է գետնի մակերեսից պարբերաբար դուրս եկող և գույնզգույն լուսավորմամբ մառախուղի շղարշով։ Քարտեզի վրա կապույտ գրանիտով ներկայացված է Հրազդան գետն իր չորս կամուրջներով։
Ի տարբերություն սովորական շատրվանների՝ Երևանի 2800-ամյակի այգու շատրվանների գեղեցիկ տեսքը և այցելուների հարմարավետությունն ու անվտանգությունն ապահովելու նպատակով կառուցվել է ստորգետնյա գերհզոր կառույց՝ շատրվանների տեխնիկական սպասարկման համար՝ իր ավազաններով, խողովակների ու պոմպերի գերժամանակակից համակարգերով։
Սալահատակ
Այգու 5420 քմ ընդհանուր մակերես ունեցող սալահատակը պատրաստված է 10 սմ երկարությամբ, 10 սմ լայնությամբ և 5 սմ հաստությամբ թվով 500 հազար հատ 7 գույնի գրանիտե սալիկներով ։ Սալահատակի տակ՝ ողջ մակերեսով, տրվել է բետոնային հատուկ ամրացում՝ համապատասխան դրենաժային համակարգով։ Այգու սալահատակի նախշերը գրեթե ամբողջությամբ կրկնօրինակված են հին հայկական ավանդական գորգերի նախշազարդերից, իսկ նախշերի մի մասն էլ արտապատկերում է Էրեբունի ամրոցի ուրարտական ժամանակաշրջանի նախշազարդերը։
Սալահատակի կենտրոնական հատվածում պատկերված է հայկական գորգարվեստի նախշերով զարդարված ուղեգորգ։ Ուղեգորգն ունի երկարավուն ու նեղ կառուցվածք, որի հիմքում շեղանկյունազարդ խոշոր հորինվածքների իրար կցված շարանով բնորոշվող գորգերի գեղազարդման համակարգն է։ Այս դեպքում խոսքը «Ճարտար» տիպի գորգերի գեղազարդման համակարգի մասին է։ Ներկայացված է «Խնձորեսկ» տիպի ուշ շրջանի վիշապագորգերի հիմնական հորինվածքը, որը բաղկացած է բարու և չարի  հավերժական պայքարը ներկայացնող արևի խորհրդանշանից ու դրան շրջապատող վիշապի ութ ոճավորումներից։ Բարու հաղթանակն ու կյանքի հավերժության գաղափարը պատկերում են արևի խորհրդանշանից  սկիզբ առնող «կենաց ծառ» նախշազարդերը։ Խոշոր շեղանկյունազարդի կենտրոնում տեղակայված է 1680 թվականին գործված «Գուհար» վիշապագորգի կենտրոնական վարդակի գծայնացված տարբերակը, իսկ անկյունները զարդարված են «Մասյացոտն» տիպի ուշ շրջանի վիշապագորգերին հատուկ ոճավորված վիշապապատկերներով ու «Ճարտար» տիպի գորգերին բնորոշ աստիճանաեզր շեղանկյունազարդերով։
Արձաններ
Այգու տարածքում տեղադրված են 7 բրոնզաձույլ արձաններ, որոնք պատվիրված և պատրաստված են հենց Երևանի 2800-ամյակի այգու համար։ Այգու մուտքի հատվածում տեղադրված  են  Էրեբունի պատմական ամրոցի որմնանկարների նմանությամբ պատրաստված ցլի և առյուծի բրոնզաձույլ արձաններ։ Երևանի հատակագծի տեսքով շատրվանի չորս անկյուններում առկա ավազանների մեջ տեղադրված են երեխաների չորս բրոնզաձույլ ջրային արձաններ («Երևակայություն», «Հոգատարություն», «Անաղարտություն», «Երջանկություն»)։ Իսկ Երևանյան լիճը պատկերող հատվածում տեղադրված է նավակով երեխայի արձան («Մանկություն»)։
Արձանները խորհրդանշում են 1970-1980-ականների Երևանի մանուկների կերպարները։
Հետաքրքիր փաստեր
2020-2022 թթ. ընթացքում, Միքայել և Կարեն Վարդանյանների նախաձեռնությամբ և ֆինանսավորմամբ, իրականացվել են վթարային կարգավիճակում գտնվող հուշարձանային համալիրի հիմնանորոգման աշխատանքները ։
Ծանոթագրություններ
Կատեգորիա:2019 հիմնադրումներ Երևանում
Հրաչիկ Ղանդիլյան
Հրաչիկ Մեհրաբի Ղանդիլյան, հայ մանկավարժ։ Հայրենական մեծ պատերազմի մասնակից։ Լենինի շքանշանակիր։
Կենսագրություն
Հրաչիկ Ղանդիլյանը ծնվել է 1921 թվականին, Կամոյի շրջանի Արծվաքար գյուղում։ 1939 թվականին ավարտել է Կամոյի մանկավարժական ուսումնարանը։ Մի քանի ամիս Վարդենիսի շրջանի Ծովակ գյուղի դպրոցում աշխատելուց հետո զորակոչվել է բանակ ։
Հրաչիկը ծառայել է 108-րդ հեծյալ գնդում։ Հայրենական մեծ պատերազմի առաջին օրերից նրանց զորամասը մարտնչել է թշնամու դեմ։ 1941 թվականի հուլիսին Հրաչիկը կրծքից ծանր վիրավորվել է։ Տեղափոխվել է հոսպիտալ և բուժվելուց հետո, որպես պատերազմի երկրորդ կարգի հաշմանդամ, զորացրվել է բանակից ։
Ղանդիլյանը պատերազմի տարիներին հայրենանվեր մեծ աշխատանք է կատարել թիկունքում։ Կոլտնտեսությունում աշխատել է որպես օղակավար։ 1948 թվականին լավագույն աշխատանքի համար արժանացել է բարձրագույն պարգևի՝ Լենինի շքանշանի։ Առողջական վիճակի վատթարացման պատճառով Հրաչիկը հնարավորություն չի ունեցել զբաղվելու ֆիզիկական աշխատանքով։ Ավարտել է Երևանի հեռակա մանկավարժական ինստիտուտը, աշխատանքի է անցել Ծովակի դպրոցում, 1954-1955 ուսումնական տարվանից դասավանդել է ֆիզիկա, մաթեմատիկա և կենսաբանություն։ Այնուհետև աշխատել է Սևանի շրջանի Զովաբերի միջնակարգ դպրոցում։ Ստեղծել է դպրոցամերձ հիանալի հողամաս և մի քանի տարի ղեկավարել ուսումնափորձնական աշխատանքները։ Նրա փորձին նվիրված հատուկ գրքույկ է հրատարակվել։ Ղանդիլյանը եղել է հասարակական ակտիվ աշխատող։ Պարգևատրվել է մի շարք մեդալներով, պատվոգրերով ։
Մահ
Ղանդիլյանը մահացել է 1978 թվականին, ծանր հիվանդությունից հետո։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:Լենինի շքանշանի ասպետներ
Rolls-Royce plc
Rolls-Royce Holding, բրիտանական ընկերություն, որը մասնագիտացած է ավիացիայի, նավերի և էներգետիկ սարքավորումների արտադրության մեջ։ Ստեղծվել է 1987 թվականին Մարգարետ Թետչերի կառավարության կողմից «Rolls-Royce Limited» ընկերության սեփականաշնորհմամբ։
2022 թվականի «Forbes Global 2000» աշխարհի խոշորագույն հանրային ընկերությունների ցանկում «Rolls-Royce Holding»-ը զբաղեցրել է 1151-րդ տեղը ։
Պատմություն
«Rolls-Royce»-ը հիմնադրվել է 1904 թվականի վերջին՝ ավտոմեքենաներ արտադրող «Royce Company»-ի և մեքենաներ վաճառող «C. S. Rolls and Co»-ի համագործակցությամբ։ Առաջին մոդելները պատճենվել են ֆրանսիական մեքենաներից, բայց արդեն 1905 թվականին մշակվել է սեփական 8 մխոցանի շարժիչը, իսկ հաջորդ տարի՝ սեփական «Silver Ghost» մոդելը։ 1906 թվականի մարտին գործընկերությունը անվանվել է որպես «Rolls-Royce Limited» ընկերություն։ Առաջին համաշխարհային պատերազմի սկսվելուց հետո ընկերությունը սկսել է զրահապատ մեքենաների, իսկ 1915 թվականից՝ ավիացիոն շարժիչների արտադրությունը (մինչև պատերազմի ավարտը դրանք արտադրվել են 5 հազար հատ) ։
1920-ական թվականների վերջին ինքնաթիռների շարժիչների արտադրությունն ավելի մեծ եկամուտ է բերել, քան մեքենաներինը։ 1931 թվականին գնվել է «Bentley Motors» ընկերությունը։ 1933 թվականին՝ իր մահից անմիջապես առաջ, Ռոյսը մշակել է «PV12» օդային շարժիչը, որը հետագայում կոչվել է «Merlin»: Բրիտանական ռազմաօդային ուժերի համար դրա արտադրության պետական պատվերները թույլ են տվել զգալիորեն ընդլայնել արտադրությունը. բացվել է երկու նոր գործարան։ Մինչև 1945 թվականը ընկերությունն ունեցել է ավելի քան 50 հազար աշխատող։ Պատերազմի ժամանակ ընկերությունը յուրացրել է գազատուրբինային ավիաշարժիչների արտադրությունը։
1950-ական թվականներին «Rolls-Royce»-ը սկսել է քաղաքացիական ինքնաթիռների համար ավիաշարժիչներ արտադրել։ 1966 թվականին կլանվել է բրիտանական ավիաշարժիչների շուկայում հիմնական մրցակիցը՝ «BristolSiddley Engines»-ը։ 1968 թվականին պայմանագիր է կնքվել «Lockheed» ընկերության հետ «TriStar» ինքնաթիռի շարժիչի մշակման համար։ Զարգացումը զգալիորեն ավելի շատ ռեսուրսներ և ժամանակ է պահանջել, քան նախատեսված էր, և մինչև 1971 թվականը «Rolls-Royce»-ը եղել է սնանկացման եզրին։ Ընկերությունը ազգայնացվել է. նրա ավտոմոբիլային ստորաբաժանումը հատկացվել է «Rolls-Royce Motor Cars» ինքնուրույն ընկերությանը, որը 1980 թվականին դարձել է «Vickers plc»-ի դուստր կառույցը։
1972 թվականին վերջապես սկսվել է նոր շարժիչի՝ «RB211»-ի սերիական արտադրությունը։ Այն կիրառվել է ոչ միայն «TriStar»-ի, այլև «Boeing»-ի մի շարք այլ մոդելների վրա, ինչպես նաև իր կիրառությունն է գտել այլ ոլորտներում, մասնավորապես՝ նավթի և գազի արդյունահանման ոլորտում։ 1987 թվականի մայիսին ընկերությունը սեփականաշնորհվել է Լոնդոնի ֆոնդային բորսայում իր բաժնետոմսերի տեղաբաշխման միջոցով։ 1989 թվականի մայիսին կլանվել է «Northern Engineering Industries» ընկերությունը, որն իրականացնում էր էլեկտրակայանների և արդյունաբերական ձեռնարկությունների կառուցում և դրանց համար սարքավորումների թողարկում։ 1990 թվականին Գերմանիայում «BMW»-ի հետ ձեռնարկություն է ստեղծվել ավիաշարժիչների արտադրության համար։ 10 տարի անց «BMW»-ի մասնաբաժինը գնվել է։ Նաև 1990 թվականին սկսվել է «Trent» շարքի շարժիչների արտադրությունը։ 1990-ական թվականների սկզբին սկսվել է «Rolls-Royce»-ի վերակազմավորումը։ Դրա առավել նկատելի դրսևորումը աշխատակիցների թվի կրճատումն էր՝ 1989 թվականի 65 հազարից մինչև 1996 թվականի 42,6 հազար։ Դա պայմանավորված էր ինչպես քաղաքացիական ավիացիայի, այնպես էլ ռազմական պատվերների քանակի նվազմամբ։
1995 թվականին ԱՄՆ-ում ներկայությունը մեծացել է ամերիկյան ավիաշարժիչների արտադրող «Allison Engine Company»-ի գնման միջոցով։ 1990-ական թվականների երկրորդ կեսին «Rolls-Royce»-ը համաշխարհային ավիաշարժիչների շուկայում իր մասնաբաժինը հասցրել է մինչև 25 %-ի։ Եկամուտի զգալի մասը սկսել է բերել ընկերության կողմից արտադրված այն 54 հազար շարժիչների սպասարկումն ու վերանորոգումը. բիզնեսի այս գիծն ընդլայնվել է 1999 թվականին Կալիֆորնիայում գործող «National Airmotive»-ի գնմամբ։ Նույն թվականին գնվել է «Vickers» ընկերությունը (մեկ տարի առաջ գերմանական «Volkswagen» կոնցերնին վաճառելով «Rolls-Royce Motor Cars» ավտոմոբիլային ստորաբաժանումը)։ «Vickers»-ի հիմնական արտադրանքն են եղել շարժիչներ և ծովային նավերի համար նախատեսված այլ սարքավորումներ, ինչպես նաև պաշտպանական համակարգեր։ 2000-ական թվականների սկզբին «Rolls-Royce»-ը ստացել է ավիաշարժիչների մի քանի խոշոր պատվերներ Ճապոնիայից և Չինաստանից, ինչի արտադրությունը թույլ է տվել դուրս գալ աշխարհում առաջին հորիզոնական։ 2005 թվականին Շանհայում բացվել է գործարան։
2016 թվականն ընկերությունն ավարտել է իր համար ռեկորդային՝ 4,6 միլիարդ ֆունտ ստերլինգ վնասով։ Կորուստների պատճառը եղել է դոլարի նկատմամբ ֆունտ ստերլինգի արժեզրկումը (4,4 միլիարդ) և կոռուպցիոն գործի հետաքննության արդյունքներով տուգանքը (671 միլիոն), գործունեությունից ստացված շահույթը կազմել է 813 միլիոն ֆունտ ստերլինգ։ Ընկերության դեմ հետաքննությունները, որոնք իրականացվել են Մեծ Բրիտանիայի խոշոր ֆինանսական խախտումների դեպարտամենտի (Serious Fraud Office), ԱՄՆ արդարադատության նախարարության և Բրազիլիայի իշխանությունների կողմից, հայտնաբերել են 1989 թվականից սկսած պայմանագրեր ստանալու համար կաշառք տալու զանգվածային դեպքեր ։
Գործունեություն
2021 թվականի եկամուտը կազմել է 11,22 միլիարդ ֆունտ ստեռլինգ, դրա աշխարհագրական բաշխումը.
Գեներատորներ, գազի և հեղուկ վառելիքի մխոց շարժիչների հիման վրա
Օգտագործելով բազային ծովային շարժիչներ՝ 1991 թվականին ընկերությունը սկսել է արտադրել վերգետնյա գեներատորային կայանքներ։ Ներկայումս ընկերությունն արտադրում է միջին արագության դիզելային գեներատորների ապարատներ 1,5-ից 7,0 ՄՎտ հզորությամբ՝ որպես վառելիք օգտագործելով հում նավթը, մազութը և թեթև դիզելային վառելիքը։ Նույն 1991 թվականին, հետևելով շուկայի պահանջներին, ընկերությունը սկսել է արտադրել գազի մխոցային շարժիչներ՝ այդ ժամանակ վառելիքի արդյունավետության ռեկորդային ցուցանիշներով։ Ներկայումս արտադրված գազամխոցային գեներատորների գեներատորների շարքը վերգետնյա օգտագործման համար կազմում է 5…9,3 ՄՎտ, արդյունավետ արդյունավետության գործակիցով (գեներատորի տերմինալներում), իսկ պարզ ցիկլով ավելի քան 48%։
Սպիտակափոր ոզնի
Սպիտակափոր կամ արևելաեվրոպական ոզնի, միջատակերների կարգի ոզնիների ընտանիքի կաթնասուն կենդանի։ Տարածված է անտառային, տափաստանային և կիսաանապատային գոտիներում։ Ապրում է բացատներում, պուրակներում, այգիներում, գետահովիտներում, որտեղ կան թփուտներ, մրգատու ծառեր։ Հիմնականում վարում է գիշերային կյանք։ Ցերեկները թաքնվում է բնում, որը պատրաստում է ծառերի, խիտ մացառուտների, թափված տերևների տակ, փչակներում, այլ կենդանիների լքված բներում։
Կառուցվածք
Մարմնի երկարությունը 24-28 սմ է, պոչինը՝ 2,5-4 սմ, ականջինը՝ 0,25-0,34 սմ, կենդանի զանգվածը՝ 0,6-1,կգ։ Մարմնի մեծ մասը ծածկված է սրածայր փշերով, որովայնը՝ փափուկ սպիտակավուն մազերով։ Գլխի վերին մասում՝ ականջների միջև, ունի փոքրիկ, անմազ տարածություն։ Սնվում է միջատներով, որդերով, խխունջներով, մողեսներով, օձերով, մանր կրծողներով, երբեմն՝ թռչունների ձագերով ու ձվերով, պտուղնորով ու հատապտուղներով։ Ձմեռային քուն է մտնում նոյեմբերից ապրիլ։ Ունի լավ զարգացած հոտառություն։ Բազմանում է ապրիլից ամռան կեսը։ Հղիությունը տևում է 7 շաբաթ։ Ամռան կեսերին ունենում է 4-8 ձագ, որոնց մինչև ուշ աշուն կերակրում է մայրը, ապա ձագերը հեռանում են։ Սեռահասուն են դառնում հաջորդ տարվա գարնանը։ Օգտակար է. ոչնչացնում է վնասատու միջատներին, կրծողներին։
Սննդարություն
Արևելաեվրոպական ոզնիների սննդարության մաս են կազմում միջատները՝ բզեզները, ուղղաթևերը, ականջմտուկները, թրթուրները, գերադասում են տարբեր տեսակի գիշատիչ բզեզներ։ Հաճախակի սնվում են խխունջներով, մլակներով, անձրևորդերով, ինչպես նաև հատապտուղներով՝ մորի, ելակ, արքայամորի, թութ, մամուռներով, կաղիններով, արևածաղկով, սնկերով։ Հյուսիսում ավելանում է ողնաշարավորները՝  անֆիբիաները, լիզերը, փեքր կրծեղները։
Որսորդներ, վտանգավոր ոզնիների համար
Արևելաեվրոպական ոզնիները որսվում են որսորդ թռչունների՝ բվերի կողմից ։ Բելգրադյան ոզնիները համարվում են առաջնորդներ՝ ներսի և դրսի մակաբույծների (լուեր, կլոր և ժապավենավոր որդեր) համար։
Կատեգորիա:Միջատակերներ Կատեգորիա:Ոզնիներ Կատեգորիա:Միջին Արևելքի կաթնասուններ Կատեգորիա:Արևմտյան Ասիայի կաթնասուններ
Արամ Բոյաջյան
Արամ Արսենի Բոյաջյան (1888, մարտի 15, գյուղ Տալաս, Անատոլիա, Թուրքիա - 1949, Փիրսֆիլդ), էլեկտրատեխնիկ, ՀԽՍՀ ԳԱ արտասահմանյան անդամ (1945)։
Կենսագրություն
Արամ Բոյաջյանը ծնվել է 1888 թվականին Անատոլիայի Տալաս գյուղում։ 1910 թվականից բնակվել է ԱՄՆ-ում։ 1915 թվականին ավարտել է ԱՄՆ-ի Փենսիլվանիա նահանգի Սվարթմորի քոլեջը։ 1915-1949 թվականներին աշխատել է «Ջեներալ Էլեկտրիկ» ընկերությունում, մասնագիտացել էլեկտրական շղթաների տեսության բնագավառում։ Դասավանդել է Մասաչուսեթսի տեխնոլոգիական ինստիտուտում։ Եղել է էլեկտրատեխնիկայի գծով ճարտարագետների ամերիկյան ինստիտուտի անդամ ։
Գործունեություն
Հիմնական աշխատանքները վերաբերում են էլեկտրամագնիսական դաշտի, էլեկտրական մեքենաների և էլեկտրական շղթաների տեսությունների հարցերին, եռափաթույթ տրանսֆորմատորներին, էլեկտրական շղթաներում տրանսֆորմատորային միացումներին, ոչ գծային շղթաների մաթեմատիկական անալիզին ։
Ծանոթագրություններ
Կատեգորիա:Հայ էլեկտրատեխնիկներ Կատեգորիա:1888 ծնունդներ Կատեգորիա:Մարտի 15 ծնունդներ Կատեգորիա:Տալաս գյուղում ծնվածներ Կատեգորիա:1949 մահեր Կատեգորիա:Փիրսֆիլդ քաղաքում մահացածներ Կատեգորիա:ՀԽՍՀ ԳԱ արտասահմանյան անդամներ
Էջմիածնի Ավետարան
«Էջմիածնի Ավետարան», «Փղոսկրյա Ավետարան», հայ գրչության և մանրանկարչության ձեռագիր մատյան։ Ընդօրինակել է Հովհաննես Գրիչը՝ 989 թվականին, Բղենո-Նորավանքի Սբ. Ստեփանոս եկեղեցում։ Պատվիրատու՝ Ստեփանոս քահանա։ Բնագիրը պարունակում է 35 x 28 սմ չափի 233 մագաղաթե թերթ (Մատենադարան, ձեռ. դ 2374)։ Բաղկացած է գեղեցիկ երկաթագրով գրված չորս Ավետարաններից։ Մատթեոսի Ավետարանին նախորդում է քառաթերթ մի պրակ՝ ամբողջ էջերն զբաղեցնող մանրանկարներով։ 1ա – 5ա էջերում Եվսեբիոսի թուղթն է և համաբարբառները՝ ճոխ խորանների մեջ առնված։ 5բ էջում պատկերված է մի տաղավարիկ (tempietto), որին հաջորդում են թեմատիկ մանրանկարներ՝ գահին բազմած Հիսուսը (6ա), զույգ-զույգ կանգնած չորս ավետարանիչները (6բ, 7ա), Աստվածածինը՝ Մանուկը գրկին (7բ) և Աբրահամի զոհաբերությունը (8ա)։ Ձեռագրի վերջում ներմուծված է 6 – 7-րդ դդ. երկու թերթ՝ 228, 229, որոնց վրա պատկերված են «Զաքարիայի ավետումը», «Մարիամի ավետումը», «Մոգերի երկրպագությունը» և «Մկրտություն» մանրանկարները։ «Էջմիածնի Ավետարան»-ի լուսանցքներում նույնպես կան պատկերներ։
Ձեռագիր կազմի տեսքը
Ձեռագրի կազմը բաղկացած է 36,5 x 30,5 սմ մեծության փղոսկրե երկու կողքերից, որոնք 7-րդ դ. աշխատանք են համարվում։ Կողքերից յուրաքանչյուրը բաղկացած է հնգական սալիկից, որոնցից յուրաքանչյուրի վրա պատկերված է առանձին տեսարան։ Այդ կազմը վաղ քրիստոնեական հայկական արվեստի նշանակալից հուշարձաններից է։ Բացառիկ արժեք ունեն 6 – 7-րդ դդ. մանրանկարները։ Չորս տեսարաններն էլ իրենց խորհրդանշական բնույթով վերաբերում են հայտնության թեմային։ Հագեցված և փոքրինչ մուգ ու խաղաղ երանգները կանաչի, կապույտի և ոսկու ոչ շռայլ գործածությամբ ստեղծում են տպավորիչ գունագեղություն։ Արտահայտիչ են դեմքերը՝ օժտված ազգին քնատիպությամբ։ Կատարողական որոշ առանձնահատկություններով ու երանգավորմամբ այդ աշխատանքները մոտենում են նույն շրջանի հայ որմնանկար օրինակներին (Արուճ, Լմբատ)։ Սկզբնաթերթերի մանրանկարները ոճական առանձնահատկություններով ու պատկերագրությամբ 9-10-րդ դդ. գեղանկարչության ավանդույթների արտահայտությունն են։ Գեղեցիկ են խորանները։ Օգտագործված են հիմնականում պայտաձև զույգ կամարներ, որոնց հորինվածքը երփներանգ զարդամոտիվների և լրացուցիչ մանրամասերի կիրառմամբ համահնչուն է մատյանի ընդհանուր բնույթին։ Բացառիկ է «Էջմիածնի Ավետարան»-ի մանրանկարների դերը հայ գեղանկարչության հետագա զարգացման գործում։
«Էջմիածնի Ավետարան»-ի ուսումնասիրությամբ զբաղվել են Ա. Ուվարովը, Վ. Ստասովը, Ն. Կոնդակովը, Յո. Ստրժիգովսկին, Գ. Վայցմանը, Ֆ. Մակլերը, Ս. Տեր-Ներսեսյանը և ուրիշներ։
Պատկերասրահ
Կատեգորիա:Հայկական ձեռագրեր Կատեգորիա:Հայերեն գրքեր Կատեգորիա:Կրոնական գրքեր
Դաոնե
Դաոնե  (Daone), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 588 մարդ (2008), բնակչության խտությունը՝ 4 մարդ/կմ²։ Զբաղեցնում է 158 կմ² մակերես։ Փոստային ինդեքս՝ 38080։ Հեռախոսային կոդ՝ 0465։
Ժողովրդագրություն
Բնակչություն
Խիտցի (գյուղ, Լուբնիի շրջան)
Խիտցի (Хитці), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Խիտցի գյուղում բնակվում էր 285 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Լուբնիի շրջանի բնակավայրեր Կատեգորիա:Ուկրաինայի գյուղեր
Կրիչովո
Կրիչովո (Кричово), գյուղ Ուկրաինայի Անդրկարպատյան մարզի Տյաչևի շրջանում։
Արտաքին հղումներ
Կատեգորիա:Ուկրաինայի Անդրկարպատյան մարզի Տյաչևի շրջանի բնակավայրեր Կատեգորիա:Ուկրաինայի գյուղեր
Բահչելիևլեր
Բահչելիևլեր (Bahçelievler), շրջան Ստամբուլի մարզի եվրոպական հատվածում։ Համարվում է Ստամբուլ քաղաքի բաղկացուցիչ մաս։
Պատմություն
Անտիկ ժամանակներում Բահչելիևլերի քարերը օգտագործվել են Կոստանդնուպոլիսը կառուցելու համար։ Օսմանյան կայսրության ժամանակ այստեղ գյուղ է եղել, որը բնակեցված է եղել հիմնականում հույներով։ Շրջանը սկսել է մեծապես զարգանալ 1960-ական թվականներին։ 1992 թվականի օգոստոսի 25-ին Բահչելիևլերը առանձնացել է Բաքըրքյոյից և դարձել առանձին շրջան։
Արտաքին հղումներ
Կատեգորիա:Ստամբուլի նահանգի բնակավայրեր Կատեգորիա:Թուրքիայի քաղաքներ
Միահիմն թթուներ
Միահիմն թթուներ, թթուներ, որոնք թթվահիմնային ռեակցիայի ժամանակ հիմքին կարող են տրամադրել միայն մեկ ջրածնի իոն ։ Միահիմն թթվի մոլեկուլն ունի տեղակալվելու ունակ միայն մեկ ջրածնի ատոմ ։ Միահիմն թթուների օրինակներ են HCl և HNO3։
Արտաքին հղումներ
Կատեգորիա:Թթուներ
A330-ի ավիավթար Ատլանտյան օվկիանոսում
Ավիավթար A330 ատլանտյան օվկիանոսում, ծանր ավիավթար, որը տեղի է ունեցել 2009 թ. հունիսի 1-ին։ Airbus A330-203 ինքնաթիռը, որը պատկանում էր Air France ավիաընկերությանը, իրականացնում էր չվերթ Ռիո դե Ժանեյրոյից դեպի Փարիզ, ինքնաթիռը ընկել է Ատլանտյան օվկիանոսում։ Ինքնաթիռում գտնվում էր 228 մարդ՝ 216 ուղևոր և 12 անձնակազմի անդամներ։ Air France ավիաընկերության պատմության մեջ ամենամեծ աղետը։
Ռիո դե Ժանեյրոյում հունիսի 1-ին հռչակվեց եռօրյա սուգ ։ Ֆրանսիայում հունիսի 3-ին Նոտղը Դամ դը Պաղի տաճարում տեղի է ունեցել թաղման արարողությունը, որտեղ ներկա է գտնվել նախագահ Նիկոլա Սարկոզին ։
Վթարի պատճառը բխել է անձնակազմի սխալից, անձնակազմի անդամները չհամաձայնեցված գործողություններ են կատարում, այնուհետև ինքնաթիռի շարժիչները դադարում են գործելուց, և վթարը տեղի է ունենում։
Ինքնաթիռի անհետացում
Air France ավիաընկերության ներկայացուցիչները հայտարարում են հետաքննությանը, որպեսզի դադարեցնեն աշխատանքները, քանի որ արդեն մի քանի օր է փնտրում են, և ոչինչ չեն հայտնաբերել։ Ինքնաթիռում գտնվում էր 228 մարդ ։
Հունիսի 7
Բրազիլիայի որոնողական ջոկատը հայտնաբերում է օվկիանոսի միջից ինքնաթիռի պոչը։ Նաև հայտարարում են, որ վթարի վայրում հայտնաբերվել են մոտ հարյուր օբյեկտներ։
Հունիսի 8
Բրազիլիայի պաշտոնյաները հայտարարում են, որ ընդհանուր առմամբ հայտնաբերվել է 41 դի։ Առաջին 16 դին հայտնաբերել են Ֆերնանդո դե Նորոնյա կզղու մոտ։
Հունիսի 9
Ֆրանսիայի ատոմային սուզանավը իջնում է օվկիանոս, որպեսզի որոնի «սև արկղը»։
Ինքնաթիռ
Չվերթ AF447, իրականացնում էր Airbus A330-203 ինքնաթիռը (գրանցման համարը F-GZCP)։ Առաջին չվերթը իրականացվել է 2005 թ. փետրվարի 25-ին։ Նույն թվականի ապրիլի 18-ին ինքնաթիռը հանձնվում է Air France ավիաընկերությանը։ Ինքնաթիռը ուներ երկու շարժիչ՝ General Electric CF6-80-E1A3 արտադրության։ Վերջին անգամ ինքնաթիռը վերանորոգվել է 2009 թ. ապրիլի 16-ին։ Մինչ վթարի տեղի ունենալը ինքնաթիռը իրականացրել է ավելի քան 2644 չվերթ «մեկնում-ժամանում», և օդում է գտնվել ավելի քան 18 870 ժամ։
Արտաքին հղումներ
Կատեգորիա:Ավիաաղետներ Բրազիլիայում
Կունծիկ աբեղա
Կունծիկ աբեղա (ծննդյան և մահվան թվականներն անհայտ են), Թոնդրակյան շարժման ղեկավար 10-րդ դարի վերջին և 11-րդ դարի սկզբին։ Ապրել է Մանանաղի գավառի Շիրնի բերդաքաղաքի մոտ գտնվող համանուն ագարակում։ Թոնդրակյան գաղափարախոսությունը ուսանել է աղվանքցի մի աբեղայից և իր հերթին քարոզել Մանանաղիում։ Թոնդրակեցիների մեջ է ներգրավել ազնվականուհիներ Հրանույշին, Կամարա ն Ախնի քույրերին, իշխան Վրվեռին և նրանց աջակցությամբ 10-րդ դարի վերջին թոնդրակյան համայնքներ կազմակերպել Աղյուսո ու Կաշե գյուղերում։ 11-րդ դարի սկզբին նրանց ոտքի է հանել աշխարհիկ ու հոգևոր կալվածատերերի դեմ և ավերել գավառի մի շարք եկեղեցիներ ու սրբավայրեր։ Ի պատասխան՝ Սամվել եպիսկոպոսի գլխավորությամբ գավառի ավատատերերը այրել ու ոչնչացրել են վերոհիշյալ գյուղերը և հալածել թոնդրակեցիներին։ Դրանից հետո Կունծիկ աբեղայի մասին տեղեկություններ չկան։
Կատեգորիա:Հայ աբեղաներ Կատեգորիա:Թոնդրակյան շարժում
(8170) 1991 PZ11
(8170) , աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 7-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,650374 ա. մ., առավելագույնը մոտենում է 2,3134 ա. մ. հեռավորության վրա և հեռանում 2,9874 ա. մ. ։ Արեգակի շուրջ մեկ ամբողջական պտույտ է կատարում 1576,01 երկրային օրվա ընթացքում, իր ուղեծրով շարժվելով միջինում 0,228425 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,61° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Երմոգ Գույումճյան
Երմոգ Գույումճյան, հայ երաժշտագետ։
Ծնվել է Կ. Պոլսում, որտեղ ստացել է կրթությունը, հետևել երաժշտության։ Պոլսահայ մամուլում տպագրել է բազմաթիվ հոդվածներ, նվիրված երաժշտական հարցերի։ Երկար տարիներ եղել է ծննդավայրի՝ Սկյուտարի եկեղեցու դպրապետը։ Գրել է նաև չափածո երկեր, որոնք մամուլում լույս են տեսել Հաճի աղա ծածկանունով։ Եղել է «Պատկեր» շաբաթաթերթի արտոնատերը։ Երգիծական հոդվածներով աշխատակցել է «Հանրագիտակ» և «Կավռոշ» թերթերին ։